OSNOVNA ŠKOLA ZVONKA CARA

Kotorska 13

51260 Crikvenica

KLASA: 112-01/19-04/11

URBROJ: 2107-32-01-19-4

Crikvenica, 14. listopada 2019.

Na temelju članka 107. stavka 9. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18) i članaka 16. i 17. Pravilnika o načinu i postupku zapošljavanja u Osnovnoj školi Zvonka Cara, na prijedlog ravnateljice Povjerenstvo za procjenu i vrednovanje kandidata za zapošljavanje donosi:

OBAVIJEST

o načinu procjene odnosno testiranja kandidata prijavljenih na natječaj

Za natječaj objavljen dana 4. listopada 2019. na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Osnovne škole Zvonka Cara za radno mjesto:

1. učitelj/ica matematike, na neodređeno, nepuno radno vrijeme (9 sati tjedno)

utvrđuje se sljedeći način procjene odnosno testiranja kandidata:

* pismena procjena, odnosno testiranje za učitelja/icu matematike održat će se u petak, 25. listopada 2019. godine u 13:15 sati u prostoru škole (učionica br. 6) na adresi Kotorska 13, Crikvenica.
* usmena procjena (intervju)za učitelja/icu matematike održat će se u ponedjeljak, 28. listopada 2019. godine u 13:15 sati prostoru škole (učionica br. 6) na adresi Kotorska 13, Crikvenica.

Svi kandidati koji su pravodobno dostavili potpunu prijavu sa svim prilozima navedenim u natječaju i ispunjavaju uvjete natječaja, Povjerenstvo će pozvati na pismenu procjenu, odnosno pisano testiranje putem maila.

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu), radi utvrđivanja identiteta. Ako kandidat ne pristupi procjeni, odnosno vrednovanju smatra se da je odustao od prijave na natječaj.

Po utvrđivanju identiteta, kandidatima će biti podijeljen test za pisano testiranje koje traje 45 minuta.

S kandidatima koji na pisanom testiranju ostvare najmanje 50% ukupnog broja bodova, Povjerenstvo će provesti usmenu procjenu (intervju).

Kandidati će biti pozvani na usmenu procjenu (intervju) putem maila.

Nakon utvrđivanja rezultata vrednovanja Povjerenstvo utvrđuje rang listu kandidata prema ukupnom broju ostvarenih bodova, te ju dostavlja ravnateljici škole.

Na temelju dostavljene rang liste kandidata ravnateljica odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa. Odluku ravnateljica donosi između ti najbolje rangirana kandidata prema broju bodova.

O rezultatima natječaja kandidati će biti obaviješteni u skladu s članku 24. Pravilnika o načinu i postupku zapošljavanja u Osnovnoj školi Zvonka Cara.

Pravni i drugi izvori za pripremanje kandidata:

1. Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18)

2. Pravilnik o kriterijima za izricanje pedagoških mjera (NN br. 94/15, 3/17)

3. Državni pedagoški standard osnovnoškolskog sustava odgoja i obrazovanja (NN br. 63/08, 90/10)

4. Pravilnik o načinima, postupcima i elementima vrednovanja učenika u osnovnoj i srednjoj školi (NN br. 112/10, 82/19)

5. Pravilnik o tjednim radnim obvezama učitelja i stručnih suradnika u osnovnoj školi (NN br. 34/14, 40/14, 134/14)

6. Statut Osnovne škole Zvonka Cara (<http://os-zvonka-cara-crikvenica.skole.hr/statut>, <http://os-zvonka-cara-crikvenica.skole.hr/upload/os-zvonka-cara-crikvenica/images/static3/820/attachment/III._Izmjene_i_dopune_Statuta_OS_Zvonka_Cara.pdf>)

7. Kućni red Osnovne škole Zvonka Cara (<http://os-zvonka-cara-crikvenica.skole.hr/statut>)

8. „Škola za život“

 Povjerenstvo za procjenu i vrednovanje kandidata